nibzard/narodne-novine-full-text-markdown huggingface dataset:
## Odluka o katastarskoj izmjeri na području Grada Iloka za dio katastarske općine Šarengrad

### NN 82/2010 (1.7.2010.), Odluka o katastarskoj izmjeri na području Grada Iloka za dio katastarske općine Šarengrad

DRŽAVNA GEODETSKA UPRAVA

2349

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU GRADA ILOKA ZA DIO KATASTARSKE OPĆINE ŠARENGRAD

1. U svrhu izrade katastra nekretnina i obnove zemljišne knjige na području Grada Iloka za dio katastarske općine Šarengrad provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Cadcom d.o.o., Zagreb.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Cadcom d.o.o., Zagreb ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području Grada Iloka za dio katastarske općine Šarengrad dužni su do 28. veljače 2011. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području Grada Iloka za dio katastarske općine Šarengrad dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Vukovar – Ispostava Ilok i tvrtka Cadcom d.o.o., Zagreb osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/10-04/04

Urbroj: 541-04-1/3-10-09

Zagreb, 17. lipnja 2010.

Ravnatelj
prof. dr. sc. Željko Bačić, v. r.

Odluka, NN 82/2010-2349
## Odluka o katastarskoj izmjeri na području Općine Tovarnik za dio katastarske općine Ilača

### NN 82/2010 (1.7.2010.), Odluka o katastarskoj izmjeri na području Općine Tovarnik za dio katastarske općine Ilača

DRŽAVNA GEODETSKA UPRAVA

2350

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE TOVARNIK ZA DIO KATASTARSKE OPĆINE ILAČA

1. U svrhu izrade katastra nekretnina i obnove zemljišne knjige na području Općine Tovarnik za dio katastarske općine Ilača provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Cadcom d.o.o., Zagreb.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Cadcom d.o.o., Zagreb ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području Općine Tovarnik za dio katastarske općine Ilača dužni su do 28. veljače 2011. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području Općine Tovarnik za dio katastarske općine Ilača dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Vukovar – Ispostava Ilok i tvrtka Cadcom d.o.o., Zagreb osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/10-04/05

Urbroj: 541-04-1/3-10-11

Zagreb, 17. lipnja 2010.

Ravnatelj
prof. dr. sc. Željko Bačić, v. r.

Odluka, NN 82/2010-2350
## Odluka o katastarskoj izmjeri na području dijelova katastarskih općina Karin i Kruševo

### NN 82/2010 (1.7.2010.), Odluka o katastarskoj izmjeri na području dijelova katastarskih općina Karin i Kruševo

DRŽAVNA GEODETSKA UPRAVA

2351

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU DIJELOVA KATASTARSKIH OPĆINA KARIN I KRUŠEVO

1. U svrhu izrade katastra nekretnina i obnove zemljišne knjige na području dijelova katastarskih općina Karin i Kruševo provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geomatika d.o.o., Trilj.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geomatika d.o.o., Trilj ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području dijelova katastarskih općina Karin i Kruševo dužni su do 31. listopada 2010. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području dijelova katastarskih općina Karin i Kruševo dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Zadar – Ispostava Benkovac i tvrtka Geomatika d.o.o., Trilj osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/10-04/09

Urbroj: 541-04-1/3-10-06

Zagreb, 17. lipnja 2010.

Ravnatelj
prof. dr. sc. Željko Bačić, v. r.

Odluka, NN 82/2010-2351
## Odluka o pravilima za statutarnu certifikaciju pomorskih brodova, Dio 22. - Sprječavanje onečišćenja (2010.)

### NN 82/2010 (1.7.2010.), Odluka o pravilima za statutarnu certifikaciju pomorskih brodova, Dio 22. - Sprječavanje onečišćenja (2010.)

HRVATSKI REGISTAR BRODOVA

2352

Na temelju stavka 3., čl. 1019. Pomorskog zakonika Republike Hrvatske (»Narodne novine« 181/2004, 76/2007 i 146/2008) Upravno vijeće Hrvatskog registra brodova donosi

ODLUKU

O PRAVILIMA ZA STATUTARNU CERTIFIKACIJU POMORSKIH BRODOVA

Dio 22. – SPRJEČAVANJE ONEČIŠĆENJA (2010.)

1.1 Donose se PRAVILA ZA STATUTARNU CERTIFIKACIJU POMORSKIH BRODOVA, Dio 22. – SPRJEČAVANJE ONEČIŠĆENJA (2010.), koji sadrži ove odsjeke:

1. Općenito

2. Sprječavanje onečišćenja uljem

3. Sprječavanje onečišćenja štetnim tekućim tvarima koje se prevoze u razlivenom stanju

4. Sprječavanje onečišćenja štetnim tvarima koje se prevoze morem u upakiranom obliku

5. Sprječavanje onečišćenja sanitarnim otpadnim vodama

6. Sprječavanje onečišćenja smećem

7. Sprječavanje onečišćenja zraka

8. Nadzor štetnih sustava protiv obrastanja na brodovima

1.2 Pravila iz t. 1.1 ove odluke stupaju na snagu 1. srpnja 2010. godine.

1.3 Stupanjem na snagu ovih pravila, prestaju vrijediti Pravila za statutarnu certifikaciju pomorskih brodova, Dio 22. – SPREČAVANJE ONEČIŠĆENJA iz 2009. god., objavljena u »Narodnim novinama« br. 65/2009.

Broj: 1031/KN/JB

Split, 23. lipnja 2010.

Predsjednik
Upravnog vijeća
Mario Babić, v. r.

Odluka, NN 82/2010-2352
## Odluka o pravilima za statutarnu certifikaciju pomorskih brodova, Dio 30. - Upravljanje sigurnošću (2010.)

### NN 82/2010 (1.7.2010.), Odluka o pravilima za statutarnu certifikaciju pomorskih brodova, Dio 30. - Upravljanje sigurnošću (2010.)

HRVATSKI REGISTAR BRODOVA

2353

Na temelju stavka 3., čl. 1019. Pomorskog zakonika Republike Hrvatske (»Narodne novine« 181/2004, 76/2007 i 146/2008) Upravno vijeće Hrvatskog registra brodova donosi

ODLUKU

O PRAVILIMA ZA STATUTARNU CERTIFIKACIJU POMORSKIH BRODOVA

Dio 30. – UPRAVLJANJE SIGURNOŠĆU (2010.)

1.1 Donose se PRAVILA ZA STATUTARNU CERTIFIKACIJU POMORSKIH BRODOVA, Dio 30. – UPRAVLJANJE SIGURNOŠĆU (2010.), koji sadrži ove odsjeke:

1. Izdavanje potvrda

2. Potvrđivanje sustava upravljanja sigurnošću

3. Proces certifikacije

4. Prosudba sustava upravljanja sigurnošću

5. Sustav upravljanja sigurnošću

1.2 Pravila iz t. 1.1 ove odluke stupaju na snagu 1. srpnja 2010. godine.

1.3 Stupanjem na snagu ovih pravila, prestaju vrijediti Pravila za statutarnu certifikaciju pomorskih brodova, Dio 30. – UPRAVLJANJE SIGURNOŠĆU (2009.) objavljena u »Narodnim novinama« br. 65/2009.

Broj: 1032/KN/JB

Split, 23. lipnja 2010.

Predsjednik
Upravnog vijeća
Mario Babić, v. r.

Odluka, NN 82/2010-2353
## Odluka o pravilima za statutarnu certifikaciju pomorskih brodova, Dio 31. - Sigurnosna zaštita broda (2010.)

### NN 82/2010 (1.7.2010.), Odluka o pravilima za statutarnu certifikaciju pomorskih brodova, Dio 31. - Sigurnosna zaštita broda (2010.)

HRVATSKI REGISTAR BRODOVA

2354

Na temelju stavka 3., čl. 1019. Pomorskog zakonika Republike Hrvatske (»Narodne novine« 181/2004, 76/2007 i 146/2008) Upravno vijeće Hrvatskog registra brodova donosi

ODLUKU

O PRAVILIMA ZA STATUTARNU CERTIFIKACIJU POMORSKIH BRODOVA

Dio 31. – SIGURNOSNA ZAŠTITA BRODA (2010.)

1.1 Donose se PRAVILA ZA STATUTARNU CERTIFIKACIJU POMORSKIH BRODOVA, Dio 31. – SIGURNOSNA ZAŠTITA BRODA (2010.), koji sadrži ove odsjeke:

1. Općenito

2. Odgovornosti kompanije za sigurnosnu zaštitu

3. Sigurnosna zaštita broda

1.2 Pravila iz t. 1.1 ove odluke stupaju na snagu 1. srpnja 2010. godine.

1.3 Stupanjem na snagu ovih pravila, prestaju vrijediti Pravila za tehnički nadzor pomorskih brodova, Dio 31. – SIGURNOSNA ZAŠTITA BRODA (2006.) objavljena u »Narodnim novinama« br. 147/2005.

Broj: 1033/KN/JB

Split, 23. lipnja 2010.

Predsjednik
Upravnog vijeća
Mario Babić, v. r.

Odluka, NN 82/2010-2354
## Odluka o pravilima za statutarnu certifikaciju putničkih brodova u nacionalnoj plovidbi (2010.)

### NN 82/2010 (1.7.2010.), Odluka o pravilima za statutarnu certifikaciju putničkih brodova u nacionalnoj plovidbi (2010.)

HRVATSKI REGISTAR BRODOVA

2355

Na temelju stavka 3., čl. 1019. Pomorskog zakonika Republike Hrvatske (»Narodne novine« 181/2004, 76/2007 i 146/2008) Upravno vijeće Hrvatskog registra brodova donosi

ODLUKU

O PRAVILIMA ZA STATUTARNU CERTIFIKACIJU PUTNIČKIH BRODOVA U NACIONALNOJ PLOVIDBI (2010.)

1.1 Donose se PRAVILA ZA STATUTARNU CERTIFIKACIJU PUTNIČKIH BRODOVA U NACIONALNOJ PLOVIDBI (2010.), koji sadrži ove odsjeke:

1. Opći zahtjevi

2. Tehnički zahtjevi

3. Pregledi

4. Svjedodžbe

5. Ostali zahtjevi

Dodatak I

Dodatak II

1.2 Pravila iz t. 1.1 ove odluke stupaju na snagu 1. srpnja 2010. godine.

1.3 Stupanjem na snagu ovih pravila, prestaju vrijediti PRAVILA ZA STATUTARNU CERTIFIKACIJU PUTNIČKIH BRODOVA U NACIONALNOJ PLOVIDBI iz 2008. god. objavljena u »Narodnim novinama« br. 130/2007, kao i Izmjene i dopune br. 1 iz 2008. god. objavljene u »Narodnim novinama« br. 86/2008., te Izmjene i dopune br. 2 iz 2009. god. objavljene u »Narodnim novinama« br. 65/2009.

Broj: 1034/KN/JB

Split, 23. lipnja 2010.

Predsjednik
Upravnog vijeća
Mario Babić, v. r.

Odluka, NN 82/2010-2355
## Odluka o pravilima za statutarnu certifikaciju brodica i jahti (2010.)

### NN 82/2010 (1.7.2010.), Odluka o pravilima za statutarnu certifikaciju brodica i jahti (2010.)

HRVATSKI REGISTAR BRODOVA

2356

Na temelju stavka 3., čl. 1019. Pomorskog zakonika Republike Hrvatske (»Narodne novine« 181/2004, 76/2007 i 146/2008) Upravno vijeće Hrvatskog registra brodova donosi

ODLUKU

O PRAVILIMA ZA STATUTARNU CERTIFIKACIJU BRODICA I JAHTI (2010.)

1.1 Donose se PRAVILA ZA STATUTARNU CERTIFIKACIJU BRODICA I JAHTI (2010.), koja sadrže izmjene u ovim odjeljcima:

1. Općenito

2. Nadzor/Ocjena sukladnosti tijekom gradnje brodica i jahti

3. Pregledi jahti

4. Pregledi brodica

1.2 Pravila iz t. 1.1 ove odluke stupaju na snagu 1. srpnja 2010. godine.

1.3 Stupanjem na snagu ovih pravila, prestaju vrijediti PRAVILA ZA STATUTARNU CERTIFIKACIJU BRODICA I JAHTI iz 2008. god. objavljena u »Narodnim novinama« br. 130/2007, kao i Izmjene i dopune br. 1 iz 2008. god. objavljene u »Narodnim novinama« br. 86/2008., te Izmjene i dopune br. 2 iz 2009. god. objavljene u »Narodnim novinama« br. 65/2009.

Broj: 1035/KN/JB

Split, 23. lipnja 2010.

Predsjednik
Upravnog vijeća
Mario Babić, v. r.

Odluka, NN 82/2010-2356
## Odluka o pravilima za statutarnu certifikaciju pomorskih brodova, Dio 16. - Pomagala za navigaciju, Izmjene i dopune br. 1. (2010.)

### NN 82/2010 (1.7.2010.), Odluka o pravilima za statutarnu certifikaciju pomorskih brodova, Dio 16. - Pomagala za navigaciju, Izmjene i dopune br. 1. (2010.)

HRVATSKI REGISTAR BRODOVA

2357

Na temelju stavka 3., čl. 1019. Pomorskog zakonika Republike Hrvatske (»Narodne novine« 181/2004, 76/2007 i 146/2008) Upravno vijeće Hrvatskog registra brodova donosi

ODLUKU

O PRAVILIMA ZA STATUTARNU CERTIFIKACIJU POMORSKIH BRODOVA

Dio 16. – POMAGALA ZA NAVIGACIJU, Izmjene i dopune br. 1 (2010.)

1.1 Donose se PRAVILA ZA STATUTARNU CERTIFIKACIJU POMORSKIH BRODOVA, Dio 16. – POMAGALA ZA NAVIGACIJU, Izmjene i dopune br. 1 (2010.), koja sadrže izmjene u poglavlju 2.2 predmetnih Pravila:

1.2 Izmjene i dopune pravila iz t. 1.1 ove odluke stupaju na snagu 1. srpnja 2010. godine.

Broj: 1036/KN/JB

Split, 23. lipnja 2010.

Predsjednik
Upravnog vijeća
Mario Babić, v. r.

Odluka, NN 82/2010-2357
## Odluka o odlikovanju Redom Stjepana Radića za osobit doprinos antifašističkim temeljima Republike Hrvatske, a u prigodi 65 godina pobjede nad fašizmom

### NN 83/2010 (5.7.2010.), Odluka o odlikovanju Redom Stjepana Radića za osobit doprinos antifašističkim temeljima Republike Hrvatske, a u prigodi 65 godina pobjede nad fašizmom

PREDSJEDNIK REPUBLIKE HRVATSKE

2360

Na temelju članka 97. Ustava Republike Hrvatske i članka 2. stavka 1. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuju

REDOM STJEPANA RADIĆA

za osobit doprinos antifašističkim temeljima Republike Hrvatske, a u prigodi 65 godina pobjede nad fašizmom:

1. ZVONKO IVANKOVIĆ – VONTA (posmrtno)

2. MILJENKO BENČIĆ

3. mr. sc. IVAN FUMIĆ

4. VLADIMIR JURAK

5. ANTUN MAGIĆ

6. MIHAJLO-KREŠIMIR MAJER

7. KREŠIMIR PIŠKULIĆ

8. JOSIP SKUPNJAK

9. VINKO ŠUNJARA.

Klasa: 060- 03/10-12/02

Urbroj: 71-05-04/1-10-01

Zagreb, 18. lipnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 83/2010-2360
## Odluka o odlikovanju Redom Danice Hrvatske s likom Marka Marulića za osobit doprinos u kulturi

### NN 83/2010 (5.7.2010.), Odluka o odlikovanju Redom Danice Hrvatske s likom Marka Marulića za osobit doprinos u kulturi

PREDSJEDNIK REPUBLIKE HRVATSKE

2361

Na temelju članka 97. Ustava Republike Hrvatske i članka 2. stavka 1. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuju

REDOM DANICE HRVATSKE S LIKOM MARKA MARULIĆA

za osobit doprinos u kulturi:

1. ADAM ETEROVICH

2. NILA KUZMANIĆ SVETE.

Klasa: 060-03/10-13/08

Urbroj: 71-05-04/1-10-01

Zagreb, 1. lipnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 83/2010-2361
## Odluka o odlikovanju Tomislava Gabrića Redom Hrvatskog pletera

### NN 83/2010 (5.7.2010.), Odluka o odlikovanju Tomislava Gabrića Redom Hrvatskog pletera

PREDSJEDNIK REPUBLIKE HRVATSKE

2362

Na temelju članka 97. Ustava Republike Hrvatske i članka 2. stavka 1. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuje

TOMISLAV GABRIĆ

REDOM HRVATSKOG PLETERA

za osobit doprinos razvitku i ugledu Republike Hrvatske i dobrobiti njezinih građana.

Klasa: 060-03/10-16/08

Urbroj: 71-05-04/1-10-01

Zagreb, 18. lipnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 83/2010-2362
## Odluka o postavljenju Hrvoja Cvitanovića za generalnog konzula Republike Hrvatske u Švicarskoj Konfederaciji

### NN 83/2010 (5.7.2010.), Odluka o postavljenju Hrvoja Cvitanovića za generalnog konzula Republike Hrvatske u Švicarskoj Konfederaciji

PREDSJEDNIK REPUBLIKE HRVATSKE

2363

Na temelju odredbe članka 98. stavka 3. Ustava Republike Hrvatske, članka 23. Zakona o vanjskim poslovima (»Narodne novine« broj 48/96), točke 11. podtočke 8. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske, klasa: T-Pov-018-07/10-01/03, urbroj: 50304/2-10-05 od 8. lipnja 2010., kojim je predsjednica Vlade Republike Hrvatske dala prethodni supotpis, donosim

ODLUKU

kojom postavljam HRVOJA CVITANOVIĆA za generalnog konzula Republike Hrvatske u Švicarskoj Konfederaciji, sa sjedištem u Zürichu i konzularnim ovlastima nad konzularnim područjem koje obuhvaća kantone: Zürich, Luzern, Uri, Schwyz, Obwalden, Nidwalden, Glarus, Zug, Schaffhausen, Appenzell (oba polukantona Rhoden), St. Gallen, Graubünden, Aargau i Thurgau.

Ova Odluka stupa na snagu danom donošenja.

Klasa: 018-07/10-03/03

Urbroj: 71-05-03/1-10-9

Zagreb, 1. srpnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 83/2010-2363
## Odluka o vođenju registra zaposlenih u državnim i javnim službama

### NN 83/2010 (5.7.2010.), Odluka o vođenju registra zaposlenih u državnim i javnim službama

VLADA REPUBLIKE HRVATSKE

2365

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), a u vezi s člankom 3. stavkom 5. Zakona o Financijskoj agenciji (»Narodne novine«, br. 117/2001, 60/2004 i 42/2005), Vlada Republike Hrvatske je na sjednici održanoj 10. lipnja 2010. godine donijela

ODLUKU

O VOĐENJU REGISTRA ZAPOSLENIH U DRŽAVNIM I JAVNIM SLUŽBAMA

I.

Registar zaposlenih u državnim i javnim službama (u daljnjem tekstu: Registar) obuhvaća državne službenike i namještenike te službenike i namještenike u javnim službama.

Pod javnim službama razumijevaju se javne službe u smislu Zakona o plaćama u javnim službama (»Narodne novine«, broj 27/2001).

II.

Vlada Republike Hrvatske posao vođenja informacijskog sustava Registra povjerava Financijskoj agenciji.

III.

Detaljnu specifikaciju zahtjeva funkcionalnosti te sadržaja Registra pripremit će Ministarstvo uprave, u suradnji s Ministarstvom financija i Središnjim državnim uredom za e-Hrvatsku te najkasnije do 19. srpnja 2010. godine predati Financijskoj agenciji.

IV.

Nakon izrade detaljne specifikacije iz točke III. ove Odluke, Vlada Republike Hrvatske i Financijska agencija posebnim će ugovorom utvrditi međusobna prava i obveze te način izvršavanja posla iz točke II. ove Odluke.

V.

Sve institucije obuhvaćene Registrom dužne su, odmah nakon primitka obavijesti Ministarstva uprave o mogućnosti unosa podataka u Registar, početi unos, odnosno prijenos podataka o zaposlenima u Registar, u skladu s rokovima koje će odrediti Ministarstvo uprave.

VI.

Registar mora biti uspostavljen najkasnije do 31. ožujka 2011. godine, što razumijeva punu funkcionalnost i završen unos podataka.

VII.

Ova Odluka stupa na snagu danom objave u »Narodnim novinama«.

Klasa: 119-03/10-01/01
Urbroj: 5030106-10-1
Zagreb, 10. lipnja 2010.

Predsjednica
Jadranka Kosor, dipl. iur., v. r.

Odluka, NN 83/2010-2365
## Rješenje o razrješenju ravnatelja Uprave za obrt u ministarstvu gospodarstva, rada i poduzetništva

### NN 83/2010 (5.7.2010.), Rješenje o razrješenju ravnatelja Uprave za obrt u ministarstvu gospodarstva, rada i poduzetništva

VLADA REPUBLIKE HRVATSKE

2366

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 4. lipnja 2010. godine donijela

RJEŠENJE

O RAZRJEŠENJU RAVNATELJA UPRAVE ZA OBRT U MINISTARSTVU GOSPODARSTVA, RADA I PODUZETNIŠTVA

Razrješuje se DARKO HORVAT položaja ravnatelja Uprave za obrt u Ministarstvu gospodarstva, rada i poduzetništva, radi odlaska na novi položaj.

Klasa: 080-02/10-02/95
Urbroj: 50304/2-10-01
Zagreb, 4. lipnja 2010.

Predsjednica
Jadranka Kosor, dipl. iur., v. r.

Rješenje, NN 83/2010-2366
## Rješenje o imenovanju ravnatelja Uprave za energetiku u ministarstvu gospodarstva, rada i poduzetništva

### NN 83/2010 (5.7.2010.), Rješenje o imenovanju ravnatelja Uprave za energetiku u ministarstvu gospodarstva, rada i poduzetništva

VLADA REPUBLIKE HRVATSKE

2367

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 4. lipnja 2010. godine donijela

RJEŠENJE

O IMENOVANJU RAVNATELJA UPRAVE ZA ENERGETIKU U MINISTARSTVU GOSPODARSTVA, RADA I PODUZETNIŠTVA

Imenuje se DARKO HORVAT ravnateljem Uprave za energetiku u Ministarstvu gospodarstva, rada i poduzetništva.

Klasa: 080-02/10-01/107
Urbroj: 50304/2-10-01
Zagreb, 4. lipnja 2010.

Predsjednica
Jadranka Kosor, dipl. iur., v. r.

Rješenje, NN 83/2010-2367
## Rješenje Ustavnog suda Republike Hrvatske broj: U-III-41640/2009 od 9. lipnja 2010.

### NN 83/2010 (5.7.2010.), Rješenje Ustavnog suda Republike Hrvatske broj: U-III-41640/2009 od 9. lipnja 2010.

USTAVNI SUD REPUBLIKE HRVATSKE

2383

Ustavni sud Republike Hrvatske, u Prvom vijeću za odlučivanje o ustavnim tužbama, u sastavu: sutkinja Nevenka Šernhorst, predsjednica Vijeća, te suci Marko Babić, Slavica Banić, Mario Jelušić, Antun Palarić i Aldo Radolović, članovi Vijeća, na temelju članka 34. Ustavnog zakona o Ustavnom sudu Republike Hrvatske (»Narodne novine« broj 99/99., 29/02. i 49/02. – pročišćeni tekst) i u smislu članka 104. Zakona o općem upravnom postupku (»Narodne novine« broj 47/09.), radi ispravljanja pogreške u odluci, na sjednici održanoj 9. lipnja 2010., donosi

RJEŠENJE

I. Ispravlja se odluka Ustavnog suda Republike Hrvatske broj: U-III-41640/2009 od 29. travnja 2010. (»Narodne novine« broj 63/10.), na način da:

– u točki 4.2. obrazloženja, u četvrtom odlomku, u četvrtom redu umjesto riječi: »... dugotrajnog...« treba stajati riječ: »...dugogodišnjeg...«,

– u točki 4.3. obrazloženja, u prvom odlomku, u drugom redu umjesto dijela rečenice koja glasi: »... u ranijim odlukama (broj: U-III-2382/2005, U-III-5423/2008 i U-III-120/2009),...« treba stajati »... u ranijim odlukama (broj: U-III-5423/2008 i U-III-120/2009),...«.

II. Ovo rješenje objavit će se u »Narodnim novinama«.

Obrazloženje

1. O ustavnoj tužbi koju je podnio D. T. iz P., zastupan po R. B. i R. B., odvjetnicima u P., raspravljano je na sjednici Prvog vijeća za odlučivanje o ustavnim tužbama održanoj 29. travnja 2010. godine.

2. Na navedenoj sjednici jednoglasno je donesena odluka Ustavnog suda Republike Hrvatske o usvajanju ustavne tužbe podnositelja.

3. Nakon otpreme naznačene odluke Ustavnog suda uočene su pogreške u točki 4.2. obrazloženja odluke u odnosu na trajanje izrečene kazne zatvora i u točki 4.3. obrazloženja odluke u odnosu na ranije odluke u kojima je Ustavni sud Republike Hrvatske izrazio svoje stajalište u vezi standarda propisanih mjerodavnim odredbama Zakona o kaznenom postupku (»Narodne novine« broj 110/97., 27/98., 58/99., 112/99., 58/02., 143/02., 62/03. i 111/03.) za otklon suca u kaznenom postupku.

U tim dijelovima obrazloženje odluke Ustavnog suda ispravljeno je na način kako je to navedeno u točki I. izreke ovog rješenja.

4. Člankom 34. Ustavnog zakona o Ustavnom sudu Republike Hrvatske (»Narodne novine« broj 99/99., 29/02. i 49/02. – pročišćeni tekst, u daljnjem tekstu: Ustavni zakon) propisano je da Ustavni sud u postupku podredno smisleno primjenjuje odredbe odgovarajućih postupovnih zakona Republike Hrvatske, ako Ustavnim zakonom nije propisano drugačije.

Slijedom navedenog, pozivom na članak 34. Ustavnog zakona u smislu članka 104. Zakona o općem upravnom postupku (»Narodne novine« broj 47/09.), riješeno je kao u točki I. izreke.

Točka II. izreke rješenja temelji se na članku 29. Ustavnog zakona.

Broj: U-III-41640/2009

Zagreb, 9. lipnja 2010.

USTAVNI SUD REPUBLIKE HRVATSKE

Predsjednica Vijeća
mr. sc. Nevenka Šernhorst, v. r.

Rješenje, NN 83/2010-2383
## Ispravak Pravilnika o službenoj iskaznici službenika pro­bacije

### NN 83/2010 (5.7.2010.), Ispravak Pravilnika o službenoj iskaznici službenika pro­bacije

MINISTARSTVO PRAVOSUĐA

2384

Nakon izvršenog pregleda teksta utvrđena je pogreška u Pravilniku o službenoj iskaznici službenika probacije, objavljenom u »Narodnim novinama«, broj 72 od 11. lipnja 2010. godine te se daje

ISPRAVAK

PRAVILNIKA O SLUŽBENOJ ISKAZNICI SLUŽBENIKA PROBACIJE

U Pravilniku o službenoj iskaznici službenika probacije (»Narodne novine« 72/10) u privitku umjesto otisnutog pogrešnog obrasca treba biti otisnut obrazac službene iskaznice:

![](dodatni/409637.jpeg)

![](dodatni/409638.jpeg)

![](dodatni/409639.jpeg)

![](dodatni/409640.jpeg)

Klasa: 011-01/09-01/2

Urbroj: 514-08-01-10-6

Zagreb, 30. lipnja 2010.

Ministar
dr. sc. Ivan Šimonović, v. r.

Pravilnik, NN 83/2010-2384
## Ispravak Odluke o utvrđivanju Osnovne liste lijekova Hrvatskog zavoda za zdravstveno osiguranje

### NN 83/2010 (5.7.2010.), Ispravak Odluke o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

2385

U Odluci o utvrđivanju Osnovne liste lijekova Hrvatskog zavoda za zdravstveno osiguranje i Odluci o utvrđivanju Dopunske liste lijekova Hrvatskog zavoda za zdravstveno osiguranje objavljenim u »Narodnim novinama«, broj 69/10., uočene su pogreške, te se daje

ISPRAVAK

ODLUKE O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

U Odluci o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine«, broj 69/10.) u Osnovnoj listi lijekova mijenjaju se podaci na način:

– pod šifrom ATK: C10AB05 162 u stupcu 7. riječi: »Laboratoires Fournier S.A.«, zamjenjuju se riječima: »Recipharm Fontaine«,

– pod šifrom ATK: L01BA04 061 u smjernici pod brojem: »74« na kraju rečenice dodaje se tekst: »Liječenje pod 1. odobrava se iz sredstava posebno skupih lijekova. a liječenje pod 2. iz sredstava bolničkog proračuna.«

– pod šiframa ATK: L01CD01 001, 002, 003, 061, 062, 063, 071, 072, 081, 082, 083 i 084 u smjernici pod brojem: »78« tekst: »Liječenje pod 1., 2., 3. i 6. odobrava se iz sredstava posebno skupih lijekova, a liječenje pod 4. i 5. iz sredstava bolničkog proračuna«, zamjenjuje se tekstom: »Liječenje pod 1., 2., 3., 4., 5. i 6. odobrava se iz sredstava bolničkog proračuna«.

– pod šifrom ATK: L04AX01 195 u stupcu 7. riječi: »GlaxoWellcome«, zamjenjuju se riječima: »Heumann PCS GmbH«, a u stupcu 9. izraz: »tbl. 100×50 mg«, zamjenjuje se izrazom: »film.obl.tbl. 100×50 mg«

– pod šifrom ATK: V08CA01 061, 062, 063 i 064 u stupcu 8. izraz: »Magnegita 500 mcg/ml«, zamjenjuje se izrazom: »Magnegita 500 µmol/ml«.

Klasa: 025-04/10-01/107

Urbroj: 338-01-01-10-2
Zagreb, 30. lipnja 2010.

Predsjednik
Upravnog vijeća Hrvatskog zavoda za zdravstveno osiguranje
mr. Dražen Jurković, dr. med., v. r.

Odluka, NN 83/2010-2385
## Ispravak Odluke o utvrđivanju Dopunske liste lijekova Hrvatskog zavoda za zdravstveno osiguranje

### NN 83/2010 (5.7.2010.), Ispravak Odluke o utvrđivanju Dopunske liste lijekova Hrvatskog zavoda za zdravstveno osiguranje

**HRVATSKI ZAVOD ZA ZDRAVSTVENO OSIGURANJE**

**2386**

U Odluci o utvrđivanju Dopunske liste lijekova Hrvatskog zavoda za zdravstveno osiguranje objavljenoj u »Narodnim novinama«, broj 69/10., uočene su pogreške, te se daje

ISPRAVAK

ODLUKE O UTVRĐIVANJU DOPUNSKE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

U Odluci o utvrđivanju Dopunske liste lijekova Hrvatskog zavoda za zdravstveno osiguranje (»Narodne novine«, broj 69/10.) u Dopunskoj listi lijekova mijenjaju se podaci na način:

– pod šifrom ATK: A10BD03 161 u stupcu 15. broj: »0,76« zamjenjuje se brojem: »0,75«, a u stupcu 16. broj: »42,50«, zamjenjuje se brojem: »41,89«,

– pod šifrom ATK: G03FB05 183 u stupcu 15. broj: »0,69«, zamjenjuje se brojem: »0,68«, a u stupcu 16. broj: »19,19«, zamjenjuje se brojem: »19,16«.

Klasa: 025-04/10-01/108

Urbroj: 338-01-01-10-2

Zagreb, 30. lipnja 2010.

Predsjednik
Upravnog vijeća Hrvatskog zavoda za zdravstveno osiguranje
mr. Dražen Jurković, dr. med., v. r.

Odluka, NN 83/2010-2386
## Odluka o osnivanju Povjerenstva za obilježavanje Europske godine volontiranja

### NN 84/2010 (7.7.2010.), Odluka o osnivanju Povjerenstva za obilježavanje Europske godine volontiranja

VLADA REPUBLIKE HRVATSKE

2388

Na temelju članka 23. stavaka 1. i 3. i članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004 i 77/2009), Vlada Republike Hrvatske je na sjednici održanoj 24. lipnja 2010. godine donijela

ODLUKU

O OSNIVANJU POVJERENSTVA ZA OBILJEŽAVANJE EUROPSKE GODINE VOLONTIRANJA

I.

Osniva se Povjerenstvo za obilježavanje Europske godine volontiranja u 2011. godini (u daljnjem tekstu: Povjerenstvo).

II.

Povjerenstvo je međuresorno, stručno i koordinativno tijelo Vlade Republike Hrvatske sa zadaćom pripreme obilježavanja Europske godine volontiranja, te s ciljem senzibiliziranja i osvješćivanja hrvatskih građana o vrijednostima volonterskog rada i aktivnog, demokratskog građanstva.

III.

Povjerenstvo čine:

– predstavnik Ministarstva obitelji, branitelja i međugeneracijske solidarnosti, predsjednik Povjerenstva

– predstavnik Ministarstva zdravstva i socijalne skrbi

– predstavnik Ministarstva znanosti, obrazovanja i športa

– predstavnik Ministarstva gospodarstva, rada i poduzetništva

– predstavnik Hrvatskog zavoda za zapošljavanje

– predstavnik Ureda za udruge

– predstavnik Nacionalne zaklade za razvoj civilnoga društva

– predstavnik jedinica lokalne i područne (regionalne) samouprave

– predstavnik Sveučilišta u Zagrebu

– tri predstavnika organizacija civilnoga društva

– predstavnik poslovnog sektora

– predstavnik medija.

Predstavnike ministarstava, Hrvatskog zavoda za zapošljavanje, Ureda za udruge i Nacionalne zaklade za razvoj civilnoga društva imenovat će Vlada Republike Hrvatske na prijedlog čelnika navedenih tijela, dok će predstavnika jedinica lokalne i područne (regionalne) samouprave imenovati Vlada Republike Hrvatske na prijedlog Saveza Udruge gradova i Udruge općina Republike Hrvatske, predstavnika Sveučilišta u Zagrebu na prijedlog Rektorata Sveučilišta u Zagrebu, predstavnika organizacija civilnoga društva na prijedlog Savjeta za razvoj civilnoga društva, predstavnika poslovnog sektora na prijedlog Hrvatske gospodarske komore i predstavnika medija na prijedlog Hrvatskog novinarskog društva.

U rad Povjerenstva mogu se, prema potrebi, uključiti i druge osobe, o čemu odlučuje Povjerenstvo.

IV.

Povjerenstvo ima Tajništvo koje vodi stručne i administrativno-tehničke poslove.

Tajništvo Povjerenstva ustrojava se u Ministarstvu obitelji, branitelja i međugeneracijske solidarnosti.

Tajništvo čine tajnik i zamjenik tajnika, koje imenuje ministar obitelji, branitelja i međugeneracijske solidarnosti.

V.

Sredstva za rad Povjerenstva osiguravaju se u državnom proračunu Republike Hrvatske, na poziciji Ministarstva obitelji, branitelja i međugeneracijske solidarnosti.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 112-07/10-02/02

Urbroj: 5030104-10-1

Zagreb, 24. lipnja 2010.

Predsjednica
Jadranka Kosor, dipl. iur., v. r.

Odluka, NN 84/2010-2388
## Rješenje o imenovanju privremenog ravnatelja Državnog zavoda za radiološku i nuklearnu sigurnost

### NN 84/2010 (7.7.2010.), Rješenje o imenovanju privremenog ravnatelja Državnog zavoda za radiološku i nuklearnu sigurnost

VLADA REPUBLIKE HRVATSKE

2390

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 47. stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007), Vlada Republike Hrvatske je na sjednici održanoj 24. lipnja 2010. godine donijela

RJEŠENJE

O IMENOVANJU PRIVREMENOG RAVNATELJA DRŽAVNOG ZAVODA ZA RADIOLOŠKU I NUKLEARNU SIGURNOST

Imenuje se dr. sc. DRAGAN KUBELKA privremenim ravnateljem Državnog zavoda za radiološku i nuklearnu sigurnost.

Klasa: 080-02/10-01/114

Urbroj: 50304/2-10-01

Zagreb, 24. lipnja 2010.

Predsjednica
Jadranka Kosor, dipl. iur., v. r.

Rješenje, NN 84/2010-2390
## Rješenje o razrješenju predsjednika i članova Upravnog vijeća Agencije za obalni linijski pomorski promet

### NN 84/2010 (7.7.2010.), Rješenje o razrješenju predsjednika i članova Upravnog vijeća Agencije za obalni linijski pomorski promet

VLADA REPUBLIKE HRVATSKE

2391

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 19. stavka 3. Zakona o prijevozu u linijskom i povremenom obalnom pomorskom prometu (»Narodne novine«, br. 33/2006, 38/2009 i 87/2009), Vlada Republike Hrvatske je na sjednici održanoj 24. lipnja 2010. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA AGENCIJE ZA OBALNI LINIJSKI POMORSKI PROMET

1. Razrješuje se MARIO BABIĆ dužnosti predsjednika Upravnog vijeća Agencije za obalni linijski pomorski promet, radi isteka mandata.

2. Razrješuju se dužnosti članovi Upravnog vijeća Agencije za obalni linijski pomorski promet, radi isteka mandata:

– JOSIP BORIĆ

– mr. sc. IVICA MLADINEO

– DENIS IKIĆ

– GORAN BEGOVIĆ

– MATO BOTICA

– VLADIMIR SVALINA.

Klasa: 080-02/10-02/97

Urbroj: 50304/2-10-01

Zagreb, 24. lipnja 2010.

Predsjednica
Jadranka Kosor, dipl. iur., v. r.

Rješenje, NN 84/2010-2391
## Rješenje o imenovanju predsjednika i članova Upravnog vijeća Agencije za obalni linijski pomorski promet

### NN 84/2010 (7.7.2010.), Rješenje o imenovanju predsjednika i članova Upravnog vijeća Agencije za obalni linijski pomorski promet

VLADA REPUBLIKE HRVATSKE

2392

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članka 19. stavka 3. Zakona o prijevozu u linijskom i povremenom obalnom pomorskom prometu (»Narodne novine«, br. 33/2006, 38/2009 i 87/2009), Vlada Republike Hrvatske je na sjednici održanoj 24. lipnja 2010. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA AGENCIJE ZA OBALNI LINIJSKI POMORSKI PROMET

1. Imenuje se MARIO BABIĆ predsjednikom Upravnog vijeća Agencije za obalni linijski pomorski promet.

2. Za članove Upravnog vijeća Agencije za obalni linijski pomorski promet, imenuju se:

– JOSIP BORIĆ

– mr. sc. IVICA MLADINEO

– DENIS IKIĆ

– GORAN BEGOVIĆ

– MATO BOTICA

– VLADIMIR SVALINA.

Klasa: 080-02/10-01/111

Urbroj: 50304/2-10-01

Zagreb, 24. lipnja 2010.

Predsjednica
Jadranka Kosor, dipl. iur., v. r.

Rješenje, NN 84/2010-2392
## Rješenje o razrješenju člana i zamjenice člana Međuresorne radne skupine za integrirano upravljanje granicom Republike Hrvatske

### NN 84/2010 (7.7.2010.), Rješenje o razrješenju člana i zamjenice člana Međuresorne radne skupine za integrirano upravljanje granicom Republike Hrvatske

VLADA REPUBLIKE HRVATSKE

2393

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i točke III. stavka 3. Odluke o osnivanju Međuresorne radne skupine za integrirano upravljanje granicom Republike Hrvatske od 21. travnja 2005. i 19. listopada 2007., Vlada Republike Hrvatske je na sjednici održanoj 24. lipnja 2010. godine donijela

RJEŠENJE

O RAZRJEŠENJU ČLANA I ZAMJENICE ČLANA MEĐURESORNE RADNE SKUPINE ZA INTEGRIRANO UPRAVLJANJE GRANICOM REPUBLIKE HRVATSKE

l. Razrješuje se IVAN SAMAC dužnosti člana Međuresorne radne skupine za integrirano upravljanje granicom Republike Hrvatske.

2. Razrješuje se VEDRANA FILIPOVIĆ GRČIĆ dužnosti zamjenice člana Međuresorne radne skupine za integrirano upravljanje granicom Republike Hrvatske.

Klasa: 080-02/10-02/98

Urbroj: 50304/2-10-01

Zagreb, 24. lipnja 2010.

Predsjednica
Jadranka Kosor, dipl. iur., v. r.

Rješenje, NN 84/2010-2393
## Rješenje o imenovanju članice i zamjenika članice Međuresorne radne skupine za integrirano upravljanje granicom Republike Hrvatske

### NN 84/2010 (7.7.2010.), Rješenje o imenovanju članice i zamjenika članice Međuresorne radne skupine za integrirano upravljanje granicom Republike Hrvatske

VLADA REPUBLIKE HRVATSKE

2394

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i točke III. stavka 3. Odluke o osnivanju Međuresorne radne skupine za integrirano upravljanje granicom Republike Hrvatske od 21. travnja 2005. i 19. listopada 2007., Vlada Republike Hrvatske je na sjednici održanoj 24. lipnja 2010. godine donijela

RJEŠENJE

O IMENOVANJU ČLANICE I ZAMJENIKA ČLANICE MEĐURESORNE RADNE SKUPINE ZA INTEGRIRANO UPRAVLJANJE GRANICOM REPUBLIKE HRVATSKE

1. Imenuje se VEDRANA FILIPOVIĆ GRČIĆ članicom Međuresorne radne skupine za integrirano upravljanje granicom Republike Hrvatske.

2. Imenuje se TOMISLAV STIPIĆ zamjenikom članice Međuresorne radne skupine za integrirano upravljanje granicom Republike Hrvatske.

Klasa: 080-02/10-01/112

Urbroj: 50304/2-10-01

Zagreb, 24. lipnja 2010.

Predsjednica
Jadranka Kosor, dipl. iur., v. r.

Rješenje, NN 84/2010-2394
## Pravilnik o dopuni Pravilnika o tehničkim uvjetima vozila u prometu na cestama

### NN 84/2010 (7.7.2010.), Pravilnik o dopuni Pravilnika o tehničkim uvjetima vozila u prometu na cestama

MINISTARSTVO MORA, PROMETA  I INFRASTRUKTURE

2399

Na temelju članka 236. stavka 4. Zakona o sigurnosti prometa na cestama (»Narodne novine« br. 67/08), ministar mora, prometa i infrastrukture uz suglasnost ministra unutarnjih poslova donosi

PRAVILNIK

O DOPUNI PRAVILNIKA O TEHNIČKIM UVJETIMA VOZILA U PROMETU NA CESTAMA

Članak 1.

U Pravilniku o tehničkim uvjetima vozila u prometu na cestama (»Narodne novine«, br. 51/10) u članku 106. dodaje se stavak 2. koji glasi:

»Odredba članka 47. stavka 7. ovoga Pravilnika počet će se primjenjivati danom pristupanja Republike Hrvatske Europskoj uniji.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-01/10-05/2

Urbroj: 530-07-10-10

Zagreb, 28. lipnja 2010.

Ministar
Božidar Kalmeta, v. r.

Pravilnik, NN 84/2010-2399
## Pravilnik o izmjeni i dopuni Pravilnika o provedbi mjere potpore očuvanju izvornih i zaštićenih pasmina domaćih životinja

### NN 84/2010 (7.7.2010.), Pravilnik o izmjeni i dopuni Pravilnika o provedbi mjere potpore očuvanju izvornih i zaštićenih pasmina domaćih životinja

MINISTARSTVO POLJOPRIVREDE, RIBARSTVA I RURALNOG RAZVOJA

2401

Na temelju članka 64. Zakona o državnoj potpori poljoprivredi i ruralnom razvoju (»Narodne novine« br. 83/09, 153/09), ministar poljoprivrede, ribarstva i ruralnog razvoja donosi

PRAVILNIK

O IZMJENI I DOPUNI PRAVILNIKA O PROVEDBI MJERE POTPORE OČUVANJU IZVORNIH I ZAŠTIĆENIH PASMINA DOMAĆIH ŽIVOTINJA

Članak 1.

U Pravilniku o provedbi mjere potpore očuvanju izvornih i zaštićenih pasmina domaćih životinja (»Narodne novine«, br. 34/10), u članku 2. stavak 2. mijenja se i glasi:

»(2) Pripadnost pojedine jedinke (grla/kljuna/komada) domaćih životinja nekoj od izvornih i zaštićenih pasmina ili sojeva iz stavka 1. ovoga članka, utvrđuju Hrvatska poljoprivredna agencija (u daljnjem tekstu HPA), Hrvatski centar za konjogojstvo – Državna ergela Lipik (u daljnjem tekstu HCK) ili druge uzgojne organizacije, ovlaštene za bavljenje uzgojem uzgojno valjanih životinja određene pasmine ili soja.«

Članak 2.

U članku 3. dodaje se novi stavak 4. koji glasi:

»(4) Svako grlo kopitara koje ostvaruje pravo na potporu u sklopu mjere iz članka 1. ovoga Pravilnika mora prethodno biti označeno i registrirano, sukladno Pravilniku o identifikaciji i registraciji kopitara (»Narodne novine«, br. 123/09) i uzgojnom programu.«

Članak 3.

U članku 8. stavak 2. alineja 1. mijenja se i glasi:

»– da je odraslo grlo kao i grlo uzgojno valjanog podmladka izvorne i zaštićene pasmine domaćih životinja izlučeno iz uzgoja (bolest, uginuće, klanje) ili prodano, a da izlučenje i prodaja nisu prijavljeni ovlaštenoj veterinarskoj organizaciji odnosno ovlaštenom veterinaru, kako je to propisano Zakonom o veterinarstvu i podzakonskim propisima, Korisnik ne ostvaruje pravo na potporu za ta grla.«

Članak 4.

Ovaj Pravilnik stupa na snagu danom objave u »Narodnim novinama«.

Klasa: 011-02/10-01/75

Urbroj: 525-12-1-0540/10-5

Zagreb, 17. lipnja 2010.

Ministar
Petar Čobanković, v. r.

Pravilnik, NN 84/2010-2401
## Pravilnik o ukidanju Pravilnika o obvezatnom atestiranju ormara za čuvanje papirnate dokumentacije na otpornost prema požaru te o uvjetima kojima moraju udovoljiti pravne osobe ovlaštene za atestiranje tih ormara

### NN 84/2010 (7.7.2010.), Pravilnik o ukidanju Pravilnika o obvezatnom atestiranju ormara za čuvanje papirnate dokumentacije na otpornost prema požaru te o uvjetima kojima moraju udovoljiti pravne osobe ovlaštene za atestiranje tih ormara

DRŽAVNI ZAVOD ZA MJERITELJSTVO

2407

Na temelju članka 39. stavka 4. Zakona o tehničkim zahtjevima za proizvode i ocjenjivanju sukladnosti (»Narodne novine«, broj 20/2010) ravnatelj Državnog zavoda za mjeriteljstvo donosi

PRAVILNIK

O UKIDANJU PRAVILNIKA O OBVEZATNOM ATESTIRANJU ORMARA ZA ČUVANJE PAPIRNATE DOKUMENTACIJE NA OTPORNOST PREMA POŽARU TE O UVJETIMA KOJIMA MORAJU UDOVOLJITI PRAVNE OSOBE OVLAŠTENE ZA ATESTIRANJE TIH ORMARA

Članak 1.

Pravilnik o obvezatnom atestiranju ormara za čuvanje papirnate dokumentacije na otpornost prema požaru te o uvjetima kojima moraju udovoljiti pravne osobe ovlaštene za atestiranje tih ormara (»Narodne novine« broj 18/96 i 10/2001) prestaje važiti danom stupanja na snagu ovoga Pravilnika.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/10-01/01

Urbroj: 558-03-02/1-10-1

Zagreb, 30. lipnja 2010.

Ravnatelj
mr. sc. Krešimir Buntak, v. r.

Pravilnik, NN 84/2010-2407
## Odluka o imenovanju suca Trgovačkog suda u Splitu

### NN 84/2010 (7.7.2010.), Odluka o imenovanju suca Trgovačkog suda u Splitu

DRŽAVNO SUDBENO VIJEĆE

2408

Na temelju članka 123. stavak 1. Ustava Republike Hrvatske (»Narodne novine« 41/01 – pročišćeni tekst) i članka 12. alineja 1. Zakona o Državnom sudbenom vijeću (»Narodne novine« 58/93, 49/99, 31/00, 107/00, 129/00, 59/05 i 150/05) Državno sudbeno vijeće (dalje: Vijeće) je u 11. sjednici, održanoj 27. svibnja 2010., donijelo sljedeću

ODLUKU

O IMENOVANJU SUCA

Za suca Trgovačkog suda u Splitu se imenuje:

IVANA MADUNIĆ, sudska savjetnica Trgovačkog suda u Splitu

Imenovana kandidatkinja će stupiti na dužnost 21. lipnja 2010.

Na temelju članka 122. stavak 2. Ustava Republike Hrvatske Ivana Madunić se imenuje na vrijeme od pet godina.

Ova će se odluka objaviti u »Narodnim novinama«.

Broj: IS-3/10

Zagreb, 27. svibnja 2010.

Predsjednik
Ivan Turudić, v. r.

Odluka, NN 84/2010-2408
## Odluka o imenovanju sudaca Trgovačkog suda u Varaždinu

### NN 84/2010 (7.7.2010.), Odluka o imenovanju sudaca Trgovačkog suda u Varaždinu

DRŽAVNO SUDBENO VIJEĆE

2409

Na temelju članka 123. stavak 1. Ustava Republike Hrvatske (»Narodne novine« 41/01 – pročišćeni tekst) i članka 12. alineja 1. Zakona o Državnom sudbenom vijeću (»Narodne novine« 58/93, 49/99, 31/00, 107/00, 129/00, 59/05 i 150/05) Državno sudbeno vijeće (dalje: Vijeće) je u 11. sjednici, održanoj 27. svibnja 2010., donijelo sljedeću

ODLUKU

O IMENOVANJU SUDACA

Za suce Trgovačkog suda u Varaždinu se imenuju:

MARIJA LEVANIĆ ŠKERBIĆ, sudska savjetnica Trgovačkog suda u Varaždinu i

HUGO WEDEMEYER, viši sudski savjetnik Trgovačkog suda u Varaždinu.

Imenovani kandidati će stupiti na dužnost 21. lipnja 2010.

Na temelju članka 122. stavak 2. Ustava Republike Hrvatske Marija Levanić Škerbić i Hugo Wedemeyer se imenuju na vrijeme od pet godina.

Ova će se odluka objaviti u »Narodnim novinama«.

Broj: IS-4/10

Zagreb, 27. svibnja 2010.

Predsjednik
Ivan Turudić, v. r.

Odluka, NN 84/2010-2409